NÁRODNÁ RADA SLOVENSKEJ REPUBLIKY
VI. volebné obdobie

N á v r h

Z á k o n

z ..................... 2015,
ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov
Národná rada Slovenskej republiky sa uzniesla na tomto zákone:
Čl. I
Zákon č. 140/2014 Z. z. o nadobúdaní vlastníctva poľnohospodárskeho pozemku a zmene a doplnení niektorých zákonov sa mení a dopĺňa takto:
1.	V § 3 ods. 1 sa číslo „610“ nahrádza číslom „611“.
2.	V § 5 ods. 2 sa číslo „3“ nahrádza číslom „6“.
3.	§ 5 sa dopĺňa odsekom 4, ktorý znie:
„(4) Prevádzajúci je povinný označiť v registri záujem nadobúdateľa, s ktorým sa predbežne dohodol na uzatvorení zmluvy o prevode poľnohospodárskeho pozemku.“.
4.	V § 6 ods. 8 písm. b) prvý bod sa vypúšťajú slová „čestné vyhlásenie prevádzajúceho alebo“.
5.	Za § 9 sa vkladá § 9a, ktorý vrátane nadpisu znie:
„§ 9a
Prechodné ustanovenia k úpravám účinným od 1. júla 2015
(1)	Ustanovenie § 3 ods. 1 sa nevzťahuje na zmluvy podľa § 611 Občianskeho zákonníka podpísané do 30. júna 2015 a predložené na vklad do katastra nehnuteľností najneskôr do 15. júla 2015.
(2)	Lehota podľa § 5 ods. 2 sa vzťahuje aj na zverejnenia ponuky pozemkov uskutočnené do 30. júna 2015.“.
Čl. II
Tento zákon nadobúda účinnosť dňa 1. júla 2015.